at nangusap cay don juan quita', panganib sa daan sa di pagsunod mong tunay sa lahat cong cautusan. di ang bilin co sa iyo cunin mo ang icapito, ay baquit ang icaualo ngayo', siyang quinuha mo. di anong magagaua pa siya', siyang nariyan na, sumacay na ang dalaua at umalis capagdaca. nang sila ay mapalual sa labas nang caharian, agad silang namalayan nang haring salermong mahal. hinabol nanga', sinundan ang dalauang nagtaanan, nang sila', maa abutan ang princesa ay nagsaysay. don jua', naririto na ang habol ay malapit na, panganib quitang dalaua sa hari na aquing ama. tingnan mo ang calacasan nang cabayo mong iniuan, quita ngayo', aabutan dito sa guitna nang parang. ang guinaua nang princesa niyong aabutan sila, inilaglag capagdaca ang carayom niyang dala. ay naguing tinic na bacal ang hari', di macaraan, hindi macasagui naman ang cabayong sinasac yan. sa malaquing galit baga sa nagtaanang dalaua, sa cabayo', lumunsad na at hinauanan na niya.